Mashinani tozalash va moylash

Mashinani tozalash va moylash. Tikuv mashinasining mexanizmlarini
tozalash, moylash ularning aniq va beto’xtov ishlashini ta’minlaydi. Mashinaning
hamma joylarini tozalash va moylashda elektr yuritgichni o’chirib qo’yiladi.
Yuritma tasmasi olinadi, igna eng yuqori chekka holatga o’rnatiladi. Tepki ko’tarib
qo’yiladi va naycha qalpoqchasi chiqarib olinadi. Avval mashinaning bosh
qismidagi kir va gazlama tuklari tozalanib, detallar latta bilan artiladi. So’ngra
mashinani ag’darib qo’yib, platforma tagidagi detallar va taglik artiladi. Moylash
ishlari tugagandan so’ng mashinani qo’lda aylantirib, asosiy va uning yengil
aylanishi tekshirib ko’riladi, ortiqcha moy latta bilan artiladi. Moy bir tekis
taqsimlanishi uchun tepkini ko’tarib qo’yib, mashina bir necha soniya salt
26
ishlatiladi. Mashinada ish boshlashdan oldin gazlama parchasida baxyaqator sifati
tekshirib ko’riladi.
Ipni g’altakdan chiqarib, yuqoridan pastga tomon ip yo’naltiruvchi
richagning teshigidan, burchaklikning ikkita teshigidan birin- ketin o’tkaziladi, ip
yo’naltiruvchi vtulkadan o’tkazib, ip taranglik rostlagichi shaybalari orasidan
aylantirib olib, o’ngdan chapga tomon igna mexanizmini yopib turadigan shchit
tagiga kiritiladi. Keyin ip sim ip yo’naltirgich ilgagidan, ip yo’naltirgichning ikkita
teshigidan o’tkaziladi, yuqoridan pastga tomon qo’shimcha taranglik rostlagichi
plastinasi tagidan olib o’tib, tikuvchidan narigi tomon yo’naltirib, igna ko’ziga
taqiladi.
Chap chalishtirgich ipini g’altakdan richag, burchaklik teshiklaridan
o’tkazib, yuqoridan pastga tomon ip yo’naltiruvchi vtulkaga, ip yo’naltiruvchi
teshikka kiritib, taranglik rostlagichi shaybalari orasidan aylantirib, ip
yo’naltiruvchi teshikdan keyin ip yo’naltiruvchi vtulkadan o’tkaziladi va ip
yo’naltirgich teshigiga kiritiladi, o’ngdan chapga tomon ip yo’naltirgich teshigiga
va pastdan yuqori tomon ip uzatgich teshiklaridan o’tkaziladi.
Maxovik g’ildirakni burab chap chalishtirgichni chap chekka holatga
keltirib, ipni pintset yordamida chalishtirgichning 3 ta teshigiga taqiladi.
O’ng chalishtirgich ipi g’altakdan ortdan oldinga tomon richaglarning
teshigidan o’tkaziladi, burchaklikning 2 ta teshigidan, yuqoridan pastga tomon ip
yo’naltiruvchi vtulkadan o’tkazilib, ip yo’naltiruvchi teshikka kiritiladi, taranglik
27
rostlagichi shaybalari orasidan aylantirib, ip yo’naltiruvchi teshikka kiritiladi.
Keyin ip ip yo’naltiruvchi vtulkadan, ip yo’naltirgichning teshigidan o’tkaziladi,
o’ngdan chapga tomon ip yo’naltirgichning keyingi teshigiga va ip uzatgich
teshigiga kiritilib, old tomondan ip yo’naltirgichning teshigidan o’tkaziladi.
Maxovik g’ildirakni burib o’ng chalishtirgichni o’ng chekka holatga keltirib,
pintset yordamida uning teshigiga ip taqiladi.
Yo’rmash tikish mashinasiga iplarni taqish (1- g’altak)
1-ip yo’naltiruvchi richag; 2-burchaklik; 3-ip yo’naltiruvchi vtulka; 4-ip taranglik
rostlagichi shaybalari; 5-sim ip yo’naltirgich; 6- ip yo’naltirgich; 7-qo’shimcha
taranglik rostlagich plastinasi; 8-igna.
Ipli g’altak tayanchga o’rnatilib ip yo’naltirgichlar teshigidan hamda
taranglash plastinalari orasidan o’tkaziladi. Keyin taranglash prujinasi orqali ip
yo’naltirgich atrofidan aylantirilib cheklovchi yo’naltirgich orqali ip tortgich
ko’zdan o’tkaziladi. Ip tortgichdan o’tgan ip yo’naltirgichlar orqali old tomondan
ignaga o’tkaziladi.
Naychaga ipni o’rash uchun mashinada maxsus ip o’rash qurilmasi
o’rnatilgan. Ip g’altakdan mashina tanasiga o’rnatilgan ip yo’naltirgich orqali
naychaga yo’naltiriladi va prujinaga tortiladi. Naycha, richag, siljitilib, o’rash
qurilmasiga o’rnatiladi va mashina ishga tushiriladi. Richag tsapfaga o’rnatilgan.
28
Naychaga ip o’ralgandan so’ng richag naychadan chetga chiqadi va o’rash
mexanizmi to’xtaydi. To’ldirilgan naycha moki qurilmasiga o’rnatiladi.
72527-101 tikuv mashinasiga ustki ipni taqish qismlari
1-ip yo’naltirgich; 2-taranglash prujinasi; 3,4,5,6,7-ip yo’naltirgich; 8-taranglash
plastinasi; 9-cheklovchi yo’naltirgich; 10-ip tortgich; 11-igna.
G`altakdan tushgan ipni o’ngdan chapga tomon sim ip yo’naltirgichdan
o’tkaziladi, qo’shimcha taranglik rostlagichi shaybalari orasidan o’ngdan chapga
asosiy taranglik rostlagichi shaybalari orasidan aylantirib, ip tortgich prujinasining
halqasiga kiritiladi va ip yo’naltirgich ilgagining ortiga o’tkaziladi. Keyin ip
o’ngdan chapga ip tortgichning qulog’idan ip yo’naltirgich skobasiga kiritiladi,
igna yuritgichga mahkamlangan plastinasimon prujina tagidan olib o’tib chapdan
o’ngga igna ko’ziga taqiladi.
Naycha naycha qalpog’iga shunday o’rnatilishi kerakki, ip soat mili
harakatiga qarama-qarshi yo’nalishda o’ralgan bo’lishi kerak. Ip naycha
qalpog’idagi ariqchadan va taranglash plastinasi ostidan olib o’tilib. Naycha
qopqog’i teshigidan o’tkazildi. Ipning tarangligi naycha qopqog’idagi vintni burab
rostlanadi.
CS 1652K-303A yarimavtomati ga ustki ipni taqish qismlari
1-igna; 2-plastinasimon prujina; 3-igna yuritgich; 4-ip yo’naltirgich skoba; 5-ip
tortgich; 6-ip yo’naltirgich ilgak; 7-ip tortgich prujina; 8,9-taranglik rostlagich
shaybalari; 10-ip yo’naltirgich
29
Ip o’ralgan naychali qurilma mokining markaziy sterjeniga kiritiladi. Moki
uchi ignaning eng ostki holatida 1,5-2.0 mm ko’tarilganida ustki halqasini ilib
olishi kerak. Agar ostki ip noto’g’ri to’ldirilgan, igna noto’g’ri tanlangan, igna igna
yuritgichga noto’g’ri o’rnatilgan bo’lib, moki uchi va igna orasidagi masofa
kattalashgan bo’lsa, ostki ipning uzilishi sodir bo’ladi.
CS 1652K-303A yarimavtomatiga ostki ipni taqish qismlari.
1-naychali qurilma; 2-markaziy sterjen; 3-ustki ip; 4-igna.
|